30 Il-MALTI ħedtli li aħjar ma tħammilx, għax il-ħmieġ li ttella' ma jaħmilx, iħammarlek wiċċek, ismek ġismek jitkebbeb fil-fdalijiet u l-irwejjaħ qodma li ttella' miegħek. Dawk li kont ħsilt minn fuq ġildek, dawk li kont qlajt mal-ħemda wara x-xorb. Ħallih għall-irdoss, għedtli, għax la tqanqal iddardar, u jiġi żmien li ma tkunx tista' taqla' iżjed, u aħna m' għandniex stonku, l-istonku tagħna delikat, l-aċti tiegħu vendikattivi. ħarġa LXXXVI 2014 31 Għedtlek li dak li ttella' jista' jintuża bħala xhieda kontrik, li l-provi tal-innoċenza tiegħek isiru l-kap t'akkuża. Għedtli li l-ħama mxarrba la titla' tibbies, u qatt ma tista' tniżżilha lura fil-qiegħ; li mill-qiegħ ittella' xfafar antiki li jqattgħu l-laħam biċċiet, li iktar ma tikber iktar inixxu demm il-ġrieħi, li jibqgħu jtebbgħu, li ma jkunu jridu jagħlqu b'xejn, lanqas bix-xfafar misnunin tal-psikoterapisti. U allura ma qlajna xejn mill-qiegħ. Xejn li jdardrilna l-istonku. Xejn li jimmakkja d-dijaframma. Xejn li jobrox is-sadid. Ħallejna s-sried tal-Imdina u r-Rabat ixoqqna fin fin, moħħna mistrieħ li almenu qegħdin maġenb xulxin.